**Сабақтан тыс жұмысының тиімді түрі – үйірме жұмысы.**

*«Сабақта мұғалімнің өзінің*

*не біліп, не істейтіні маңызды-ақ,*

*бірақ оның ықпалымен шәкіртттерінің не біліп, не істейтіні одан дамаңыздырақ. Нағыз ұстаз, міне, осысымен бағаланады»*

*Цицерон*

«2022-2023 оқу жылында Қазақстан Республикасының орта білім беру ұйымдарында оқу-тәрбие процесін ұйымдастырудың ерекшеліктері туралы» әдістемелік нұсқау хатынан: «Мектептің тәрбие жүйесінде білім алушылардың рухани-адамгершілік, азаматтық-патриоттық, көркемдік-эстетикалық, еңбек және дене тәрбиесінің іске асырылуын қамтамасыз ететін сабақтан тыс іс-әрекеттің әртүрлі нысандарын ұйымдастыру үшін қолайлы жағдайлар жасау маңызды».

Статистика нәтижелері бойынша қоғам рухани құндылықтардан алыстап барады. Осыған орай, жасөспірімді тәрбиелеуде мектептің рөлі маңызды. Тиімді құрастырылған және ұйымдастырылған сабақтан тыс жұмыс жоғары айтылған мәселені шешу үшін мүмкіндік береді. Мұғалім ұсынылған әзірлемені басшылыққа алып, оны практикалық бағытқа да айналдыруға мүмкін. Мысалы, салт-дәстүрлерді сахналау, шежіре жасау, жарыстар өткізу.

«Білім беру ұйымы білім алушылардың отбасыларымен, басқа да әлеуметтендіру нысандарымен – білім беру ұйымының әлеуметтік серіктестерімен тұрақты өзара іс-қимылда және тығыз ынтымақтастықта жүзеге асырылады» (Әдістемелік нұсқау хат, 40 бет). Сондықтан ата-аналарды осындай іс-шараларға көмекші, әділқазы ретінде қатыстыру мектеп пен отбасы арасында өзара әрекет жақсы дәстүрдің пайда болуына ықпал жасайды.

Сонымен қатар үйірме сабақтарын ұйымдастыру барысында түрлі ұйымдармен өзара әрекет жасауға да тиімді, мысалы, аула клубтары, музыкалық, спорт мектебі, мұражай, балалар мен жасөспірімдер шығармашылығының Орталығымен (Әдістемелік нұсқау хат, 40 бет).

«Асыл мұра» қазақ тілі мен әдебиетінен сабақтан тыс жұмысына (үйірме жұмысына) арналған сабақтар 8-9 сынып оқушылары үшін құрастырылған.

**Мақсаты:**

Отансүйгіш, рухани құндылықтары жоғары, қоғамда әлеуметтендірілген тұлғаның қалыптасуына мен дамуына жағдай жасауға жүйелік келісті қамтамасыз ету.

**Міндеттері:**

1) Қазақстанның тарихы мен мәдениетіне құрмет қалыптастыру;

2) тұлғаның рухани-адамгершілік қасиеттерін тәрбиелеу;

Әдістемелік әзірлеменің **өзектілігі** оқушылармен сауалнама өткізу кезінде туындады (1 қосымша).

**Жаңалық дәрежесі:**

1. тапсырмалардың өмірмен байланысы;
2. әр мәтіннен кейін деңгей бойынша жаттығулар беріледі. Деңгей бойынша жаттығулар оқушылардың білім деңгейін ескере отырып, әр оқушыға сабақта өз деңгейі бойынша тиімді жұмыс жасауға мүмкіндік береді.

**Тұжырымдамамның ерекшелігі** ретінде Әл-Фарабидің келесі сөздерін басшылыққа алдым: «Адамға ең бірінші білім емес, тәрбие берілуі керек, тәрбиесіз берілген білім адамзаттың қас жауы, ол келешекте оның бар өміріне апат әкеледі». Осыған орай, сабақтағы әр мәтін тәрбиелік мәні жағынан ойланыстырылған.

Әр мәтіннен кейін деңгейлік тапсырмалар беріледі. Оқушылардың ой-өрісін кеңейту және тақырып бойынша қосымша мәлімет беру мақсатында тапсырмалардан кейін «Артық болмас білгенің...» бөлімі енгізілді.

Көмекші құрал ретінде мұғалімдерге сабақтан тыс шаралар, сынып сағаттары, қазақ тілі мен әдебиеті сабақтарында пайдалануға ұсынылады. Сонымен қатар сабақ материалдарының оқушыларды түрлі олимпиада мен байқауларға дайындау үшін де маңызы бар. Музыка, көркем еңбек, тарих мұғалімдері үшін интеграциялық сабақтарды құрастыруға мүмкіндік береді.

**НЕГІЗГІ БӨЛІМ**

**КҮНТІЗБЕЛІК-ТАҚЫРЫПТЫҚ ЖОСПАРЛАУ**

**Жылдық сағат саны-36**

**Аптасына 1 сағат**

|  |  |  |  |
| --- | --- | --- | --- |
| **р/б №** | **Тақырыбы** | **Сағат саны** | **Өткізу күні** |
| **1 бөлім. Ұлы даламыздың мұрасы** | | | |
| 1-2 | Тіл-ұлттың игілігі | 2 |  |
| 3 | Ұлы адамдардың дана сөздері | 1 |  |
| 4 | Дүние жүзіндегі қазақтар | 1 |  |
| 5-6 | Шежіре-қастерлі қазынамыз. Жеті ата. Мен жеті атамды білемін бе? | 2 |  |
| 7 | Киелі сандар | 1 |  |
| 8-9 | Жеті қазынаға не жатады? | 2 |  |
| 10-11 | Бата, бата түрлері | 2 |  |
| **2 бөлім. Салт-дәстүрге бай халық** | | | |
| 12-13 | Салт-дәстүрлер. Тілашар. | 2 |  |
| 14-15 | Балаға ат қою. Туған-туысқандардың есімдері нені білдіреді? | 2 |  |
| 16 | Қонақ күту | 1 |  |
| 17-18 | Қазақ дастарқаны | 2 |  |
| 19-20 | Ұлттық тағамдарды дайындауға үйренейік | 2 |  |
| 21 | Ырымдар мен тыйымдар | 1 |  |
| **3 бөлім. Ойнайық та ойлайық!** | | | |
| 22-23 | Ұлттық ойындар | 2 |  |
| 24-25 | Ойнайық та, ойлайық | 2 |  |
| **4 бөлім. Тәуелсіздікке тар жол тайғақ кешу** | | | |
| 26-27 | Тәуелсіз Қазақстан | 2 |  |
| 28-29 | Желтоқсан жұлдыздары | 2 |  |
| **5 бөлім. Өнерлі өрге озар** | | | |
| 30 | Роза Рымбаева | 1 |  |
| 31-32 | «Ботагөз», «Көксерек»фильмдері | 2 |  |
| 33 | «Қыз Жібек» фильмі | 1 |  |
| **6 бөлім. Біздің атақты жерлестеріміз** | | | |
| 34-36 | Шоқан Уәлиханов. Ыбырай Алтынсарин. Ахмет Байтұрсынов. | 3 |  |

**Сабақ типтері:**

1. Жаңа білім беру сабағы
2. Оқу киносы, бейнефильм, телебағдарлама пайдалануымен сабақ
3. Практикалық сабақ
4. Аралас сабақтар

**Сабақ формалары:**

1. Сабақ-ойын
2. Шығармашылық сабағы
3. Сабақ-дәріс

**Оқыту әдістері:**

1.Сөз әдістері:

-дәріс

-әңгіме

-түсіндіру

-әңгімелесу

-кітаппен жұмыс

2. Көрнекілік әдістері

3. Бақылау әдістері

4. Зерттеу әдістері

5. Эвристикалық әдістер

**Техникалар:**

«Синквейн»

«Қос жазба күнделігі»

«Интервью» әдісі

«Стоп-кадр»

«Венн» диаграммасы

**Әдістемелік қамтамасыз етуі**

Үйірме бағдарламасын іске асыру үшін кабинетте барлық қажетті сүйемелдеу бар: ноутбук, принтер, теледидар, сөздік пен қосымша әдебиет (газет-журналдар, оқулықтар), анықтамалар.

Сабақтарда пайдалану үшін ұсынылатын фильмдер мен әндер тізімі:

1. «Ботагөз» фильмі
2. «Көксерек» фильмі
3. «Қыз Жібек» фильмі
4. «Қазақтың кең дастарқаны»

5. Р. Рымбаеваның әндері

**Күтілетін нәтиже:**

Қазақ тілінен сағат саны жеткілікті болғанымен, кейбір тақырыптарға 1-2 сағаттан ғана берілген. Сондықтан үйірмедегі сабақтарда оқушыларға тақырыпты терең меңгеруге мүмкіндік беріледі. Сабақтың түрлі формалары арқылы пәнге қызығушылығы мен білім сапасы арттырады.

Және де тапсырмалар оқушылардың білім деңгейлеріне байланысты, өйткені деңгей бойынша құрастырылған. Сондықтан әр оқушы өз деңгейі бойынша тапсырманы таңдап, оны орындай алады.

Жыл қорытындысы бойынша оқушылар **терең білуге тиіс**:

Қазақстан туралы:

1. Қазақ халқының салт-дәстүрлерін, тұрмысын, мәдениетін;

2. Ұлттық ойындарын, тағамдарын;

Оқушылар **орындауға тиіс**:

1. Жағдаяттық сахналау көрсете алу (мысалы, салт-дәстүрді сахналау).

2. Ұлттық ойындарды ойнай алу және өткізе білу.

3. Ұлттық тағамдарды дайындау тәсілдерін үйреніп, оларды дайындай білу.